钦定古今图书集成/理学汇编/学行典/第188卷 > 丁天锡
## 钦定古今图书集成/理学汇编/学行典/第188卷 > 丁天锡

按《如皋县志》：丁天锡，赤岸乡人。性沈静，有器识，博学
能文。父早卒，奉母周至孝。有盗入其家，以兵慑母，天
锡身卫母，曰：“宁杀我以代母命，所有任取之。”盗亦自
惭曰：“天不杀孝子。”于是母子获全。治平四年，母将革，
语天锡曰：“死生人之常也，况年九十，又何憾已。”引声
浩歌而终。亲死，丧葬一禀于礼，终身衣不纯采。